[Video] Verdagte doodgeskiet ná hy, makkers op huis losbrand – South African Genocide
20Oct - by SA Genocide - 0 - In Limpopo plaasaanvalle Polokwane SA-nuus
Die polisie het ŉ reusesoektog van stapel gestuur na verdagtes wat Donderdagaand betrokke was by ŉ plaasaanval in die omgewing van die Leeukuilplotte naby Polokwane.
Lt.kol. Moatshe Ngoepe, woordvoerder van die polisie, het gesê die voorval het omstreeks 23:30 plaasgevind.
“Die eienaar van die huis het glo sy honde hoor blaf en gaan ondersoek instel. Hy het twee onbekende gewapende verdagtes gesien wat buite sy huis rondloop,” het Ngoepe gesê.
Die man het toe glo ŉ waarskuwingskoot afgevuur waarna die verdagtes weggehardloop het.
“Hulle het egter kort daarna teruggekeer en blindweg op die huis losgebrand en onder meer ŉ glasdeur beskadig,” het Ngoepe gesê.
Die eienaar het teruggeskiet en een verdagte is doodgeskiet. Die ander verdagte het volgens Ngoepe weggehardloop en in die bosse verdwyn. Niks is tydens die voorval gesteel nie. ŉ Saak van huisroof en poging tot moord word ondersoek.
Ben Engelbrecht, ŉ direkteur van die Heritage Protection Group (HPG), het aan Maroela Media gesê daar was volgens hulle inligting drie verdagtes.
“Jy kon duidelik sien twee ander het die gewonde verdagte probeer sleep, maar hulle het nie ver gekom nie. Die spoorsnyers en die polisie het die oorledene daar aangetref waar hulle hom gelaat het,” het Engelbrecht gesê.
Engelbrecht het gesê hul spoorsnyers het twee verdagtes se spore tot in ŉ nabygeleë nedersetting gevolg. “Dieselfde verdagtes was Woensdagaand ook op die plaas en toe het hulle twee fietse gesteel, dit was dieselfde spore.”
Enigiemand met inligting oor die voorval kan kapt. Wilson Dikgale by 082 565 8566 bel.